Tolong jelaskan mengenai Kehidupan sebagai Sultan Kartasura dari Pakubuwana II dalam bahasa melayu

Baginda telah menaiki takhta pada 15 Ogos 1726 ketika berusia 15 tahun. Usianya yang masih muda menyebabkan beberapa individu istana cuba menguasainya. Para kerabat Kartasura turut terbahagi kepada dua puak iaitu puak yang bersahabat dengan Belanda yang diketuai oleh Ratu Amangkurat (ibuanda Pakubuwono II) dan puak yang menentang Belanda yang diketuai oleh Patih Cakrajaya.

Pemberontakan masyarakat Cina yang dikenali sebagai Geger Pacinan pada Oktober 1740 telah menyebabkan runtuhnya kerajaan Kartasura. Peristiwa ini tercetus disebabkan pembunuhan beramai-ramai masyarakat Vina oleh Belanda di Batavia (kini, Jakarta) oleh Gabenor Jeneral Belanda, Adriaan Valckenier. Masyarakat Cina yang terselamat telah melakukan serangan ke atas balai-balai Belanda yang ditemui mereka. Puak anti-Belanda telah mendesak Pakubuwana II untuk membantu pemberontakan ini. Pakubuwana II telah menghantar 20,000 orang tentera untuk membantu puak pemberontak mengepung pejabat Belanda di Semarang dan sebelum itu mereka telah menumpaskan Belanda di Kartasura pada Julai 1741.